open-index/open-wikipedia-markdown huggingface dataset:
Milana Star

**Milana Star** yoki **Milana** (haqiqiy ismi – **Milana Vitaliyevna Mairko** yoki **Milana Vitaliyevna Gogunskaya**; 2010-yil 17-fevral, Moskva) – rossiyalik qoʻshiqchi va video bloger.

## Biografiyasi
Milananing otasi aktyor va boshlovchi Vitaliy Gogunskiy. Milana 2010-yil 17-fevralda tugʻilgan. Milananing onasi Irina Mairko oʻsha paytda Gogunskiy bilan turmush qurmagandi. Alla Pugachovaning estrada sanʼati maktabida vokal boʻyicha tahsil olgan. 2018-yil kuzidan boshlab Milana Mixail Grebenshchikovda oʻqiy boshlaydi. Milananing kumiri Maykl Jekson. 2014 va 2016-yillarda Milana "Odin v odin" telekoʻrsatuvida ishtirok etdi. 2014-yilda otasi bilan faqat bir marta chiqish qildi. Milana Ani Lorak qiyofasida, otasi Grigoriy Leps qiyofasida shu qoʻshiqchilarning „Zerkala“ qoʻshigʻini kuylashadi. 2017-yil 30-avgustda „Malyavka“ qoʻshigʻi uchun olingan birinchi videoklipi (Mixail Grebenshchikov musiqasi, Mariya Maxanko soʻzlari). Dastlabki uch hafta ichida videoklip YouTubeda deyarli 2 million marta koʻrilgan. 

## Manbalar
Dava

**David Ashotovich Manukyan** (1993-yil 16-mart, Novosibirsk) – **Dava** nomi bilan tanilgan, rossiyalik hip-hop va rep ijrochisi, videobloger va teleboshlovchi .

## Biografiyasi
David Ashotovich Manukyan 1993-yil 16-martda Novosibirskda tugʻilgan. Erta yoshida bal raqslarini oʻrgangan, keyin professional sportga oʻtgan. 2011-yilda Rossiya chempionati gʻolibi va raqs boʻyicha jahon chempionatining kumush medali sovrindori boʻldi. Maktabni tugatgach, u Sibir menejment institutiga oʻqishga kirdi. 2017-yilda Instagramda blog yuritishni boshladi. 2020-yil holatiga koʻra, obunachilar soni 13 milliondan ortiq.

## Manbalar
Dead Blonde

**Arina Nikolayevna Bulanova** (haqiqiy familiyasi **Murasheva**; 1999-yil 6-aprel, Arxangelsk) – **Dead Blonde** nomi bilan tanilgan rus qoʻshiqchisi. TikTok ijtimoiy tarmogʻiga yuklangan „Malchik na devyatke“ va „Bespridannitsa“ qoʻshiqlari tufayli mashhurlikka erishgan.

## Biografiyasi

### Bolalik va yoshligi
Arina Bulanova 1999-yil 6-aprelda Arxangelskda tugʻilgan. „Bulanova“ taxallusi taniqli qoʻshiqchi Tatyana Bulanovaning familiyasiga ishora qiladi. Arina bolaligini Solombala shahrida oʻtkazgan, 50-maktabda oʻqigan. Sankt-Peterburgga koʻchib oʻtgandan soʻng, Tergov qoʻmitasi akademiyasiga oʻqishga kiradi va keyinchalik oʻqishni musiqiy karyera uchun tashlaydi.

### Shaxsiy hayoti
2019-yilda GSPD musiqiy loyihasi muallifi David Deymurga turmushga chiqqan.

## Manbalar
Yegor Ship

**Yegor Ship** (haqiqiy ismi, familiyasi **Yegor Vladimirovich Korablin**; 2002- yil 12-fevralda tugʻilgan, Moskva) — rossiyalik videobloger, xonanda.

## Biografiyasi
2002 yil 12 fevralda Moskvada tugʻilgan. Igor Krutoyning musiqa akademiyasida tahsil olgan. 2018-yilda Dmitriy Guberniyev, Olimpiada Tetich va ushbu akademiyaning yana bir talabasi Mila Shevich bilan birgalikda Artekda boʻlib oʻtgan „Junior Eurovision“ qoʻshiq tanlovining Rossiya milliy saralash bosqichi finaliga boshlovchilik qilgan. Shuningdek, NTV kanalida Katya Maneshina bilan birgalikda „Super Deti Fest“ televizion loyihasini olib borgan. 2019-yilda oʻz faoliyatini videobloger sifatida boshladi, Yegor Dexterning kanalida „boy maktab oʻquvchisi“ rolini oʻynaydi. Har bir epizod shunga oʻxshash ssenariy boʻyicha davom etdi: ular Yegor Ship yoki boshqa maktab oʻquvchisiga tashrif buyurishdi va u esa oʻzining hashamatli mashinalari va uyini koʻrsatadi. Aslida, bularning barchasi suratga olish paytida ijaraga olingan. „Ushbu shouda hamma narsa haqiqiy boʻlmagan, lekin hamma bizni qandaydir boyvachchalar deb hisoblashardi“, deydi Ship. 2019-yil 20-avgustda Ship YouTubeda oʻz kanalini ochdi. Videolarning mavzulari oʻz hayotidan lavhalar, qiyinchiliklari va hazillarni oʻz ichiga olgan. Birinchi yilda uning kanaliga deyarli ikki million kishi obuna boʻldi. Bundan tashqari, Yegor Youtuber Pasha Dvoretskiy bilan hamkorlik qilib, „Bolshe menshe“ kanalida pranklarda rol oʻynaydi. 2020-yilda Hype House Rus tik-toker uyi asoschilaridan biriga aylandi, ammo tez orada shartlarni buzgani uchun haydaldi. Keyin Freedom Team Housega asos solgan, lekin, baʼzi manbalarga koʻra, u yerdan ham ketgan. Bahorda Make It Music leyblida „Fake Love“ trekini chiqarish orqali musiqiy karyerasini boshladi. 28-may kuni „DIOR“ trekini chiqardi. 1-iyun kuni YouTubeda klipini joylashtirildi. Iyun oyining oxirida „Kak tvoi dela?“ treki va 1-iyulda esa klipi chiqdi. Yegor bu qoʻshiqni Valya Karnavalga bagʻishlagan. Iyul oyining oxirida „Pikachu“ nomi ostida Mia Boyka bilan duet qoʻshigʻini taqdim etdi, qoʻshiq TopHit portali tomonidan eʼlon qilinadigan YouTubedagi eng mashhur musiqiy videolar chartida birinchi oʻrinni egalladi. Atigi 50 ming rublga suratga olingan klip YouTubeda juda mashhur boʻlaib ketadi. 13-avgustda Pasha Lim ishtirokida „Gameboy“ deb nomlangan treki chiqadi. 17-sentyabrda „Ne grusti“ yakkaxon qoʻshigʻi chiqdi. 9-oktyabr kuni Ganvest bilan birgalikda „Bezalkogolnoye vino“ treki chiqadi. Shu kuni qoʻshiq uchun olingan videoklip ham chiqarildi. 12-noyabrda Rus bilan ijro qilgan „Ne vlyublyus“ nomli qoʻshigʻi chiqdi. 2-dekabrda „Nevidimka“ yakkaxon treki, 8 dekabrda esa videoklipi chiqdi. 2021-yil sentyabr oyida qoʻshiqchi Make It Music leyblidan Black Star Incga oʻtayotgani maʼlum boʻldi. 2023-yilda STS telekanalidagi „Faktor straxa“ shousida ishtirok etdi va u yerda 300 000 rubl yutib oldi.

### Shaxsiy hayoti
2020-yil boshidan Valya Karnaval bilan uchrashadi, ammo oʻsha yilning yozida ular ajralishdi.

## Manbalar
Bojan Knežević

**Boyan Knežević** (; 1989-yil 13-aprel, Belgrad) – serbiyalik futbolchi, darvozabon ampulasida o'ynagan.

## Klub faoliyati
Kneževich 2014-yilning fevral oyida „Spartak Trnava“ jamoasi bilan shartnoma imzolagan. Yangi jamoasi safidagi debyutini 2014-yilning 1-martida „Nitra“ klubiga qarshi ligada debyut qilgan.

2019-yilgi mavsumda Oʻzbekiston Superligasida ishtirok etuvchi „Qoʻqon 1912“ jamoasi bilan shartnoma imzolagan. Kneževich Qoʻqon jamoasi safida 6 ta uchrashuvda ishtirok etgan.

2019–2020-yilgi mavsum oldidan Knejevich FK Jelezničar Panchevoga qoʻshilgan.

## Manbalar
Miloje Preković

**Miloje Preković** (, 1991-yil 7-iyunda tugʻilgan) – serbiyalik professional futbolchi, Shvetsiyaning Östers IF jamoasida darvozabon sifatida oʻynagan.

## Futbolchilik faoliyati
Miloje 2011-yil 27-aprel kuni „Košice“ jamoasi safidagi debyut oʻyinini oʻtkazgan. Miloje „Košice“ jamoasidagi dastlabki oʻyinida oʻz darvozasidan uchta gol oʻtkazib yuborgan.

2022-yil yangi mavsum oldidan Oʻzbekiston Superligasi ishtirokchisi Samarqandning „Dinamo“  jamoasi bilan shartnoma imzolagan. Miloje Samarqand jamoasida yil soʻnggiga qadar oʻynagan va Oʻzbekiston Superligasi mavsumi yakunlangach jamoani tark etgan.

## Yutuqlar

; Mladost Luchani

* Serbiya birinchi ligasi: 2013–14

## Manbalar

## Havolalar

* 
* MFK Košice profile
Sherzod Shokirov

**Sherzod Shakirov** (1990-yil 18-oktabr, Qirgʻiziston SSR) – qirgʻizistonlik xalqaro futbolchi, „Kaganat“ klubida himoyachi sifatida oʻynaydi.

## Futbolchilik faoliyati
2017 yilda Sharikov Gruziyaning „Zugdidi“ klubi bilan shartnoma imzolagan. 2019-yil Oʻzbekiston Superligasining yetakchi jamoalaridan biri Jizzaxning „Soʻgʻdiyona“ jamoasi bilan shartnoma imzolagan. 2020-yilgi mavsum boshida Qirgʻiziston Premyer-ligasi vakili „Kaganat“ jamoasi safiga oʻtgan.

## Faoliyat statistikasi

### Xalqaro

*2018-yil 20-noyabrda oʻtkazilgan oʻyindagi aniq statistika*

## Yutuqlar

; Neftchi Qoʻchqor-Ota

* Qirgʻiziston ligasi (1); 2010

; Alay Osh

* Qirgʻiziston ligasi (1); 2013
* Qirgʻiziston kubogi (1): 2013

## Manbalar

## Havolalar

*
Baker streetdagi talonchilik

**Baker streetdagi talonchilik** 1971-yil 11-sentabrga oʻtar kechasi Londondagi Lloyds Bankning Baker street filialidagi seyflarni oʻgʻrilash voqeasi. Jinoiy guruh ikki eshik narida ijaraga olingan doʻkondan  uzunlikda tunnel qazib, ombor ostidan kira olishdi. Oʻgʻrilangan mol-mulkning qiymati nomaʼlum, ammo ehtimollik 1,25 million funtdan 3 million funt sterlinggacha boʻlgan. Politsiya atigi 231 ming funt sterling topa olgan.

Oʻgʻrilikni Arthur Conan Doylening „Qizil boshlilar ligasi“ qissasidan ilhomlangan jinoyatchi Entoni Gevin rejalashtirgan. Unda Sherlock Holmes bank kassasiga tunnel orqali kirgan jinoiy guruhni fosh qilishi tasvirlangan. Gavin va sheriklari bankdan ikki eshik narida joylashgan Le Sac charm buyumlar doʻkonini ijaraga olib, dam olish kunlari tunnel kovlashgan. Toʻdaning bir aʼzosi mebel oʻlchamlari va joylashish oʻrnini oʻlchash uchun soyabon va qoʻllarining kengligidan foydalanib, omborning ichki qismini chizgan. Guruh dastlab domkrat yordamida omborxonada teshik ochishga harakat qilib, bu usul muvaffaqiyatsizlikka uchragach termik nayzadan foydalanishgan. Bu usul ham ish bermagach, ular portlatish uchun gelignitdan foydalanishgan. Ichkariga kirgan oʻgʻrilar 268 ta seyf qutisini boʻshatishgan. Guruh yaqin atrofdagi uyda kuzatuvchi qoldirishgan. U ratsiya orqali aloqada boʻlgan. Oʻgʻrilarning gaplarini radio havaskor Robert Roullands tasodifan eshitib qolgan. Robert politsiyaga qoʻngʻiroq qilgan. Politsiya avvaliga murojaatni jiddiy qabul qilmagan. Shuning uchun Robert oʻgʻrilarning suhbatlarini kichik kassetaga yozib olgan. Ikkinchi marta politsiyaga murojaat qilganida, ular murojaatni qabul qilishib, oʻgʻrilarni tutish uchun harakat boshladilar. Politsiya  radiusdagi 750 ta nuqtani tintuv qilsa-da, jinoiy guruhni topa olmadi.

Politsiya jinoiy guruh aʼzolarini bosqindan soʻng tezda topdi. Oʻgʻrilardan biri Benjamin Wolfe oʻz nomidan Le Sac uchun ijara shartnomasini imzolagan va informatorlar Gavinga olib boradigan maʼlumotlarni taqdim etgan. 1971-yil oktyabr oyining oxirida politsiya Wolfe, Gavin, Reg Tucker va Thomas Stephensni hibsga oldi. Politsiya besh yil davomida jinoiy guruhning boshqa aʼzolari, jumladan bir ayolni qidirishda davom etdi, ammo boshqa hibsga olish kuzatilmadi. Gavin, Tucker va Stephens oʻn ikki yillik qamoq jazosiga hukm qilindi. Wolfe 60 yoshga kirgani uchun boshqalarga qaraganda kamroq, yaʼni sakkiz yillik qamoq jazosi oldi.

## Izohlar

## Manbalar
Numan Acar

**Numan Acar** (1974-yil 7-oktabrda tugʻilgan) – turk-nemis aktyori va kino prodyuseri.

## Hayoti va faoliyati
Acar 1974-yilda Turkiyaning Kelkit tumanidagi Kozogʻlu qishlogʻida tugʻilgan; 1982-yilgacha, oilasi Germaniyaga koʻchib ketgunga qadar yaqindagi Erzincan shahrida yashagan. Acar qurilish muhandisligi boʻyicha diplom oldi. Lekin keyinchalik oʻz eʼtiborini aktyorlikka qaratdi. Acar turk va nemis filmlarida rol oʻynashni boshladi, keyin 2007-yilda *Acar Entertainment kompaniyasini* nemis-turk filmlarini suratga olishni boshladi.

Turk, Germaniya va Janubiy Koreya kino va televideniyesida koʻp rollarni ijro etganidan soʻng, Acar 2014-yilda Amerika spektaklidagi ilk rolini *Vatan filmining* toʻrtinchi faslida Haissam Haqqoniy sifatida oʻynadi.

Acar Dmitriy Smerdyakovni 2019-yilda Marvel-ning *[[Oʻrgimchak-odam: Uydan uzoqda|"Oʻrgimchak odam: Uydan uzoq"]]* filmida tasvirlagan.

Berlinda yashovchi Acar nemis, turk, ispan va ingliz tillarida bemalol gapiradi va kurd, ozarbayjon va arab tillarini ham biladi.

## Filmografiya

### Film

### Televideniya

## Manbalar

## Yana qarang

* 
*
Sirojiddin Xasanov

**Sirojiddin Xasanov** (1995-yil 2-sentyabrda tugʻilgan)  — oʻzbekistonlik erkin kurashchi . U 2018-yili Indoneziyada bo‘lib o‘tgan Osiyo o‘yinlarida O‘zbekiston sharafini himoya qilgan va erkaklar o‘rtasida 65 kilogramm vazn toifasida bronza medallaridan birini qo‘lga kiritgan.  Kurash bo'yicha Osiyo chempionatining kumush medali sovrindori ham bo'lgan.

## Karyera
2018-yilda Vengriya poytaxti Budapesht shahrida o‘tkazilgan kurash bo‘yicha jahon chempionatida 65 kg vazn toifasida medal qo‘lga kirita olmaydi.

2019-yilda Xitoyning Sian shahrida o‘tkazilgan kurash bo‘yicha Osiyo chempionatida erkaklar o'rtasida 65 kg vazn toifasida ishtirok etadi lekin medal qo‘lga kirita olmaydi. 

## Yutuqlar

## Manbalar

* Sirojiddin Khasanov at the International Wrestling Database
Farhod Musabekov

**Farhod Musabekovich Musabekov** (; ; 1994-yil 3-yanvar, Bishkek) – Qirgʻizistonlik futbolchi, Qaragandining „Shaxtyor“ klubi va Qirgʻiziston milliy terma jamoasida qanot himoyachisi pozitsiyasida toʻp surgan.

## Faoliyati
2017-yil Olmaliqning „Olmaliq“ jamoasi safida toʻp surgan.

2021-yilning 22-iyulida Musabekov Bishkekning „Dordoy“ klubi bilan shartnomasini bekor qilgan.

2021-yil 23-iyul kuni Musabekov Qozogʻistonning „Turon“ bilan shartnoma imzolagan. 2022-yil 24-iyun kuni Musabekov oʻzaro kelishuv asosida Turonni tark etgan. 2022-yilgi mavsumda Qaragʻandining „Shaxtyor“ jamoasi bilan shartnoma imzolagan.

## Faoliyat statistikasi

### Klub

### Xalqaro

*2022-yil 14-iyun kuni oʻtkazilgan oʻyindagi aniq statistika*

### Terma jamoa uchun gollar

: *Ballar va natijalar birinchi navbatda Qirgʻizistonning gollar sonini sanab oʻtadi.*

## Yutuqlar
**Dordoy Bishkek**

* Qirgʻiziston Premyer-ligasi (3): 2018, 2019, 2020
* Qirgʻiziston kubogi (1): 2018
* Qirgʻiziston Superkubogi (2): 2019, 2021

## Manbalar

## Havolalar

*
Ibodulla Narziqulov

**Ibodulla Qosimovich Narziqulov**(; 1909-yil 12-noyabr Samarqand viloyati, Rossiya imperiyasi – 1974-yil 2-aprel, Dushanbe, Tojikiston SSR, SSSR) – sovet iqtisodchi olimi, Tojikiston SSR Vazirlar Mahkamasi raisi oʻrinbosari. Tojikistonda xizmat koʻrsatgan fan arbobi. Tojikiston SSR Fanlar akademiyasi prezidenti (1966—1968).

## Biografiyasi
Ibodulla Qosimovich Narziqulov 1909-yil 12-noyabrda Rossiya imperiyasiga qarashli boʻlgan Samarqand viloyatida tugʻilgan. Shu yerda oʻrta taʼlimni olgach, 1931-yil Leningrad sanoat qurilishi institutiga qabul qilinadi. 1935-yilda esa muvaffaqiyatli tamomlaydi. Ibodulla Narziqulov 1950-yil iqtisodiyot fanlari nomzodi ilmiy darajasiga, 1968-yil professor ilmiy darajasiga erishdi. Ibodulla Narziqulov 1941-yildan 1943-yilgacha Tojikiston SSR Vazirlar Mahkamasi raisining yordamchisi lavozimida ishladi. 1943-yildan 1946-yilgacha Tojikiston SSR Davlat plan qoʻmitasi raisi sifatida ishladi. U 1950-yildan 1951-yilgacha SSSR Fanlar akademiyasi Tojikiston boʻlimi raisining oʻrinbosari lavozimida faoliyat yuritdi. 1951-yildan 1953-yilgacha Tojikiston SSR Fanlar akademiyasida ijtimoiy fanlar boʻlimi akademigi lavozimida xizmat qildi. 1954-yildan 1956-yilgacha Tojikiston davlat universiteti rektori lavozimida ishladi. Ibodulla Narziqulov 1956-yildan 1957-yilgacha Tojikiston SSR Vazirlar Mahkamasi raisining oʻrinbosari lavozimida faoliyat yuritdi. 1957-yilda Tojikiston SSR Fanlar akademiyasining vitse-prezidenti etib tayinlandi. U bu lavozimda 1966-yilgacha ishladi. Shu orada u
1964-yili „Tojikistonda xizmat koʻrsatgan fan arbobi“ darajasiga erishgan. Ibodulla Narziqulov 1966-yildan 1968-yilgacha Tojikiston SSR Fanlar akademiyasi prezidenti lavozimida ishladi. Ibodulla Narziqulov 1973-yil nafaqaga chiqadi. U 1974-yil 2-noyabrda hozirgi Tojikiston Respublikasiga qarashli boʻlgan Dushanbe shahrida vafot etadi.

## Mukofotlari
* Sotsialistik Mehnat Qahramoni
* „Shon-sharaf belgisi“ ordeni
* „1941-1945 yillardagi 2-jahon urushidagi mehnat jasorati uchun“ ordeni
* SSSR Oliy Kengashining bir qancha faxriy yorliqlari bilan mukofotlangan.

## Manbalar
Gege Akutami

**Gege Akutami** (yaponcha: 芥見下々, 1992-yil 26-fevralda tugʻilgan) Yaponiyalik manga yozuvchilaridan biri boʻlib Jujutsu Kaisen animesi bilan mashhur. Gege Akutami muallifning taxallusi boʻlib uning asl ismi va jinsi ommaga maʼlum qilinmagan maʼlum emas.
## Biografiya
Gege Akutami Ivayt prefekturasida 1992-yil 26-fevralda tugʻilgan. Gege Akutami 5-sinfda Miyagi Prefekturasidagi Sendai shahriga koʻchib oʻtadi. Gege Akutami doʻstiga taqlid qilib manga yozishni boshlagan va keyinroq oʻz ishlaridan ilhomlanadi va bu Gegening kelajakda professional manga yozuvchisi boʻishga turtki boʻlgan. Gege Akutami oʻz faoliyatini 2014-yilda Yasuhiro Kanoga „Kiss x Death“ nomli mangani chizishda yordamchi sifatida boshlagan va xuddi shu yili oʻzining birinchi „Kamishiro Sosa“ nomli ishi bosib chiqarildi.

## Jujutsu Kaisen
Jujutsu Kaisen animesining bosh qahramoni Yuji Itadori boʻlib u qudratli laʼnatlangan artifaktni, yaʼni Ryomen Sukunaning barmogʻini yeydi va Sukunaning qudratiga ega boladi. Bularning barchasini doʻstlarini qutqarish uchun qiladi. Sukunaning barmogʻini yegandan soʻng u sehrgarlar maktabi oʻqituvchisi Satoru Gojo bilan uchrashadi va uning oʻquvchisiga aylanadi.
## Kamishiro Sousa
Kamishiro Sousa animesi Gegening birinchi mangasi. Manga voqealari: Hondo politsiyasining afsonaviy artifaktlarni nazorat qilish boʻlimiga ulkan gumbaz tufayli zulmat ichida qolganva butun dunyodan uzilib qolgan orol haqida xabar yetib keldi, Hondo politsiyasi afsonaviy artifaktlarni nazorat qilish boʻlimi vaziyatni oʻrganishga ikkita ofitserlarni Ganji Amamiya va Suzu Amamiyalarni joʻnatdi, bu vaziyatni hal qila oladigan odamlar faqatgina shular edi…
## Ijodiy faoliyati
* Jujutsu Kaisen (呪術廻戦)(2018-yil 5-martdan beri chiqarilmoqda)
* Kamishiro Sousa (神代捜査)
* No.9 
* Va boshqalar
## Yutuqlari
Uning „Jujutsu Kaisen“ animesi „Shogakukan Manga Mukofoti“ tanlovining Shonen kategoriyasi gʻolibligiga nomzod qilib koʻrsatilgan
## Qiziqarli faktlar
1.Uning sevimli qahramoni Jujutsu Kaisen animesidagi Kento Nanamidir.

2.U Jujutsu Kaisen animesini yaratishda Bleach va Naruto animesidan ilhomlangan.

## Manbalar
Maksim Agapov

**Maksim Agapov** (; 1988-yil 20-mart, Bishkekda tugʻilgan) – qirgʻizistonlik futbolchi, Urganchning „Xorazm“, Bishkekning „Dordoy“ va „Alga“ jamoalarida toʻp tepgan. Maksim darvozabon pozitsiyasida oʻynagan.

## Faoliyati
2010-yilda „Neftchi“ (Qoʻchqor-Ota) jamoasiga oʻtib, oʻsha mavsumda chempion va kubok sohibi boʻlgan. 2011-yilda esa kumush medal sohibi boʻlgan. Neftchi jamoasi tarkibida AFC Prezidenti kubogi bahslarida ishtirok etgan.

2012-yilda Oʻzbekiston Birinchi ligasi ishtirokchisi „Xorazm“ jamoasi tarkibida oʻynagan. Keyinchalik „Dordoy“ va „Alga“ jamoalarida oʻynagan. Qirgʻiziston jamoalari tarkibida Osiyo klublari turnirlarida toʻp surgan. 2014-yilgi mavsumni „Alga“ tarkibida boshlagan, biroq yozda „Dordoy“ jamoasiga qaytgan. 2014-yilda Qirgʻiziston chempioni boʻlgan. 2015-yilgi mavsum yakunida u professional faoliyatini yakunlagan.

### Terma jamoadagi faoliyati
Futbol boʻyicha Qirgʻiziston milliy terma jamoasining sobiq aʼzosi.

## Faoliyat statistikasi

### Xalqaro

*2013-yil 21-mart oʻtkazilgan oʻyindagi aniq statistika*

## Yutuqlar

### Individual

* Yilning eng yaxshi darvozaboni (1): 2009

## Manbalar

## Havolalar

* 
*
Anya Pokrov

**Anna Aleksandrovna Pokrovskaya** (1999-yil 15-dekabr, Volgograd) – **Anya Pokrov** nomi bilan tanilgan, rossiyalik videobloger (tiktoker, youtuber) va xonanda. TikTok Dream Team Housening birinchi tarkibi aʼzosi (2020-yil mart oyidan beri). 2020-yil oktyabr oyida Forbes Russia uni eng koʻp haq toʻlanadigan TikTokerlar roʻyxatida 9-oʻringa qoʻygan. Internetda **Antigrustin** va **Avokado** taxallusidan ham foydalanadi.

## Biografiyasi
1999-yil 15-dekabrda Volgogradda tugʻilgan. Anyaning onasi Volgograddagi „Kaustik“ kimyo zavodida, otasi esa Lukoyl neftni qayta ishlash zavodida ishlagan. Anya 4 yoshida boʻlganida ota-onasi ajrashishdi. Anya onasi bilan bir xonali kvartirada qoldi. Anya musiqa maktabida oʻqigan, doʻmbira sinfini tamomlagan. Bundan tashqari, bolaligidan raqsga tushishni yaxshi koʻrgan va shu bilan shugʻullangan. Oilada pul kam boʻlganligi sababli, oʻsmirlik davrida Anya oʻzi varaqalar tarqatib, kichik kafelarda ofitsiant boʻlib, yarim kunlik ish bilan pul ishlashni boshladi. Oʻrta maktabni tugatgach, Volgograd davlat sanʼat va madaniyat institutiga „teatr tomoshalari va bayramlar rejissyori“ mutaxassisligi boʻyicha oʻqishga kiradi. 2020-yil mart oyidan beri Anya Moskvadagi Tiktokerlar Dream Team Houseda istiqomat qiladi. U yerga taklif qilingan paytda Anya hali ham Volgogradda yashardi, shuning uchun darhol koʻchib oʻtishga qaror qilmaydi. Oʻsha yilning may oyida oʻzining musiqiy karyerasini boshlanadi, „Ne igra v Sims“ debyut singlini chiqaradi. Ushbu qoʻshiq uchun olingan videoklipda Anyaning tiktoker doʻstlari Danya Miloxin, Artur Babich va boshqalar qatnashgan. Artur Babich bilan tandemda Amerikaning „Total Blackout“ telekoʻrsatuvining ruscha shaklida rol oʻynadi. Koʻrsatuv STSda 13-sentyabr, yakshanba kuni boshlangan. Ular oʻsha kuni koʻrsatilgan birinchi epizodda ishtirok etishdi va gʻalaba qozonishdi. 2020-yil 21-sentyabrda Anya oʻzining ikkinchi singli „Paren iz sela“ni chiqardi. Anyaning soʻzlariga koʻra, qoʻshiq ataylab gʻayrioddiy uslubda yaratilgan, stilistik jihatdan uni *zamonaviy shanson* deb atash mumkin. 2020-yil 10-dekabrda Mia Boyka bilan duetda „Snejinka“ yangi yil qoʻshigʻini chiqaradi. 2021-yil yanvar oyida sobiq sevgilisiga bagʻishlagan „Posledniy predatel“ qoʻshigʻini chiqardi. 2021-yil 3-iyunda „Ti svoboden“ qoʻshigʻini, 14-iyunda esa Asiya bilan birga yozilgan „Lyubov s kartinki“ qoʻshigʻini chiqardi. 2021-yil noyabr oyida TNT Music musiqa kanali Anya Pokrov boshchiligidagi „Svetotvet“ nomli shouni boshlaydi. 2022-yil fevral oyida TNT kanalidagi „Afrikadagi yulduzlar“ shousining ikkinchi mavsumida ishtirok etdi va u yerda uchinchi oʻrinni egalladi. 2022-yilda AQShda yashagan. 2023-yilda Rossiyaga qaytib keldi.
## Kanali mavzulari
TikTok uchun hazil-mutoyiba, raqslar va qoʻshiqlar suratga oladi. 2020-yil may oyida Anya blogerlar olamidagi yangiliklarga bagʻishlangan YouTube kanalini ishga tushirdi.
## Reytingi
* *[[Forbes]]* maʼlumotlariga koʻra, eng koʻp maosh oluvchi tiktokerlar orasida 9-oʻrin;
* 2020-yilda Rossiyada eng tez rivojlanayotgan Instagram blogerlarining 20 taligi – 3-oʻrin;
* TikTokning eng yaxshi 5 ta qoʻshiqchi yulduzi – 3-oʻrinni egallagan
## Manbalar
Mark Kilam

**Mark Kilam** (1979-yil 22-aprel sanasida tugʻilgan) – Kanadalik professional futbol murabbiylik qilgan, hozirda esa Kanada Futbol Ligasining (CFL) Kalgari Stampeders uchun maxsus jamoalar koordinatori va bosh murabbiy yordamchisidir. 2008, 2014 va 2018-yillarda gʻalaba qozongan Stampeders bilan yordamchi murabbiy sifatida uch karra Grey Cup chempioni boʻlgan.

## Hayoti
Kilam otasi Surenderda onasi esa Janda tugʻilgan, ikkalasi ham shifokor boʻlishgan. Alberta shtatining Lethbridge shahrida katta boʻlgan va Lethbridge Collegiate institutida oʻqishgan kirgan.

## Universitet faoliyati
Kilam 1997-yildan 2001-yilgacha Alberta Oltin Ayiqlari safida himoyachi sifatida CIAU futbolini oʻynagan.

## Murabbiylik faoliyati

### Ilk faoliyati
Kilam oʻzining murabbiylik faoliyatini 2002-yildan 2005-yilgacha oraliqda Cochrane High School Cobras uchun himoya boʻyicha yordamchi murabbiy sifatida ishlagan, jamoa shahar maktablar chempionligini qoʻlga kiritgan. Shuningdek, 2003-yildan 2005-yilgacha Provincial Senior Bowl musobaqasida Janubiy Alberta yulduzlar jamoasiga murabbiylik qilgan.

### Kalgari Stampeders
Kilam 2005-yilgi mavsum uchun Kalgari Stampeders tomonidan konditsioner murabbiy sifatida tayinlanadi. 2006-yilda esa himoya sifatini nazorat qilish boʻyicha murabbiy unvonini ham beriladi. Keyingi mavsumda himoyachilar murabbiyi lavozimiga koʻtarildi va uch yil davomida shu lavozimda ishlagan. Stampeders 2008-yilda 96-Grey Cup oʻyinida Monreal Alouettesni magʻlub etadi va oʻzining birinchi Gray Cup chempionligini qoʻlga kiritdi.

2009-yil 8-dekabrda Kilam Stampeders uchun maxsus guruhlar koordinatori lavozimiga koʻtarildi. 2014-yilda jamoaning Hamilton Tiger-Cats ustidan qozonilgan 102-Grey Cup gʻalabasidan soʻng koordinatorlik faoliyatida oʻzining birinchi kulrang kubogini qoʻlga kiritdi. Keyinchalik Stampeders 2018-yilda 106-kulrang kubokni qoʻlga kiritadi, jamoa bilan uchinchi kulrang kubokni ham qoʻlga kiritdi. 2019-yilda Kilamga maxsus jamoalardagi vazifalaridan tashqari bosh murabbiy yordamchisi unvoni ham berildi.

## Shaxsiy hayot
Kilam va uning rafiqasi Andreaning ikki qizi bor. Kanada oʻsmirlar futbol ligasiga qoʻshilish uchun Lethbridge Vipers direktorlar kengashiga aʼzo boʻlgan edi.

## Manbalar

## Havolalar
Armanistondagi ruslar

**Armanistondagi ruslar** (, ) Armanistonda yashovchi ruslar boʻlib, aholi soni boʻyicha (yazidiylardan keyin) ikkinchi oʻrinda turadi. 2022-yilgi aholini roʻyxatga olishda 109,000 ruslar hisobga olingan, bu Armaniston butun aholisining deyarli 3,6% ni tashkil qiladi.
2022-yil noyabr oyidagi reportajda aytilishicha, Ukrainadagi voqealar boshlanganidan beri 300 mingdan ortiq rossiyaliklar Armanistonga koʻchib oʻtgan.
## Tarixi
Ruslarning Armanistonga birinchi ommaviy immigratsiyasi 18-asr oxirida, Rus pravoslav cherkovidan ajralib chiqqan Molokanlar Amasya va Sevanga surgun qilinganida sodir boʻlgan.

1828-1829 yillardagi Rus-Turkiya urushidan soʻng koʻplab ruslar Rossiya Armanistoniga koʻchib kelib, korxonalar va cherkovlar tashkil etib, togʻli shimoli-gʻarbiy hududlarga joylashdilar. Sovet davrida Armaniston SSRga koʻproq ruslar koʻchib kelib, sanoat va ish yuritish bilan shugʻullangan. Ruslarning tashqi koʻchishi 1990-yildan soʻng kuchaydi, va Sovet Ittifoqi parchalanishi davrida iqtisodiy ahvol keskin yomonlashgan va Arman tili mamlakatning rasmiy tiliga aylandi.

Amasiya, Ashotsk (Shirak), Sevan va Semyonvka (Gegarkunik viloyati), Filoetovo, Lermontov, Pushkino, Sverdlov, Lernantsk, Medovka, Lerhovit, Petrovka, Tashir va Mikaielovska (Lori viloyati)larda anʼanaviy rus qishloqlari hali ham mavjud.

### 2022-yilgi Rossiyaning Ukrainaga bostirib kirishidan keyin immigratsiya
2022-yilda Rossiyaning Ukrainaga bostirib kirishidan soʻng, koʻp sonli ruslar asosan sanksiyalar va urushga muxoliflarni bostirishi tufayli (xususan, IT sektorida) Armanistonga joʻnab ketdi. Ularning aksariyati Yerevan va Gyumri shaharlarida joylashib, mahalliy mulk narxlarining beixtiyor oʻsishiga sabab boʻlgan. Masalan, Armanistonda sotiladigan kvartiralar 2022-yilda 2021-yilga qaraganda ancha qimmat bo'lgan. Shahar markazidagi kvartiralarning narxi yil davomida oʻrtacha 109,000 dramga oʻsdi (taxminan 273 evro).
## Armanistondagi rus cherkovlari

### [[Amrakits]]
* Avliyo Nikolay mo''jizakorlar cherkovi, 1848-yilda ochilgan.

### [[Gyumri]]
* 1837-yilda ochilgan Avliyo Aleksandra shahidlar cherkovi.
* 1880-yilda ochilgan Avliyo Maykl Archangel cherkovi.
* Avliyo Arseniy cherkovi, 1910-yilda ochilgan.

### [[Vanadzor]]
* 1895-yilda ochilgan Bibi Maryamning tugʻilgan cherkovi.

### [[Yerevan]]

* Muqaddas Xudoning Onasining shafoati cherkovi, 1916-yilda ochilgan.
* Muqaddas Xoch cherkovi, 2017-yilda ochilgan.

## Manbalar
Sergey Minenko

**Sergey Minenko** (; 1971-yil 18-may) — qirgʻizistonlik sobiq futbolchi, darvozabon pozitsiyasida oʻynagan. Qirgʻiziston terma jamoasida oʻynagan.

## Biografiya
Sergey professional futboldagi debyutini Qirgʻiziston Premyer-ligasining birinchi mavsumida Toʻqmoqning „Spartak“ (keyinchalik „Ak-Maral“ nomiga oʻzgartirilgan) klubida oʻtkazgan. Ak-Maral klubi safida toʻrt mavsumni oʻtkazib, milliy chempionatning kumush (1993) va bronza (1994) medali sohibi va Qirgʻiziston Kubogi sohibiga aylangan.

1996-yili Toshkentning MHSK jamoasi safida Oʻzbekiston Superligasida ishtirok etgan. Harbiylar jamoasi safida 14 ta oʻyin oʻtkazib, bronza medallarini qoʻlga kiritgan.

1997-yil Qirgʻizistonga qaytdi va yangi mavsumni Bishkekning „Dinamo“ jamoasi bilan shartnoma imzolagan. Bishkek jamoasi safida 1997-yilgi milliy chempionatda gʻolib chiqqan. Keyinchalik Bishkekning „SK Sverdlovsk IIB“ jamoasida (keyinchalik – „Polyot“) oʻynadi. Polyot klubi bilan 1999-yilda bronza medallarini qoʻlga kiritgan. Umuman olganda, faoliyati davomida Qirgʻiziston oliy ligasida 131 ta oʻyin oʻtkazgan.

1996-yil 24-yanvarda Saudiya Arabistoniga qarshi Osiyo Kubogi saralash bahsida Qirgʻiziston terma jamoasida debyut qilgan. Umuman olganda, 1996—1997-yillarda milliy terma jamoa safida 6 ta oʻyin oʻtkazgan.

2000-yilda u jiddiy jarohat olgan, shu sababli faoliyatini yakunlashga majbur boʻlgan.

## Manbalar

## Havolalar

* 
*
Xushvagʻin qishlogʻi

**Xushvagʻin** – oʻrta asr musulmon manbalarida islomgacha boʻlgan soʻgʻd ibodatxonasi joylashgan qishlogʻning nomi hisoblanadi.

Musulmon manbalarining *Vagn*i atamasini soʻgʻdcha *ibodatxona*, *maʼbuda soʻzi* sifatida birinchi boʻlib qoʻllagan V. B. Xennig boʻlib, u Xushvagʻin qishlogʻining nomini soʻgʻdcha *Xuz+ Vagn ekanligini* soʻzma-soʻz tarjima qilinganda esa Olti *ibodatxona*, *oltita ibodatxonaga ega deb izoh bergan*.

Xushvagʻin qishlogʻi haqidagi maʼlumotlarni manbalardan oʻz davrida V. IN. Bartold izlab topgan. Somoniy va yokutiy tili lugʻatlarida yozilishicha, u Soʻgʻdning eng aholi gavjum va gullab-yashnayotgan qismida, Ishtixon va Kushoniy oraligʻida, iqlimi boʻyicha mintaqada eng yaxshi deb topilgan hududda joylashgan. Uzoq oʻtmishda ruhoniylar tomonidan bu yerlar Oliy iloh tomonidan tanlab olingan degan qarashlar mavjud boʻlgan. Ibodatxonalar uchun joy juda qulay tanlangan boʻlib- Soʻgʻdning eng muhim madaniy markazlarini bogʻlaydigan asosiy darvozalarining biridan kirish mumkin boʻlgan. XII asrda Xushvagʻin qishlogʻi boshqa nom bilan tanilgan, arabcha tavsiflovchi – *Ras al-Kantarak*, soʻzma-soʻz tarjima qilinganda *koʻprik boshligʻi*, *eng muhimi* degan maʼnolarni bildirgan. Olimlarning fikricha, qishloq koʻprik yaqinida joylashgan boʻlib, bir vaqtlar ibodatxonaga tegishli boʻlgan. XII asrga kelib u oʻzining diniy markaz sifatidagi ahamiyatini yoʻqotgan.

Xuddi shu nomdagi qishloq, Ibn Xordadbeh va Kudama xabarlariga qaraganda, Samarqanddan sakkiz farsax (taxminan 60 km) uzoqlikda Zominning Ustrusha shahriga boradigan yoʻlda joylashgan. V. V. Bartold, ular ikki bir xil nomli qishloqlarni adashtiryotganini tahmin qilgan va keyinchalik shuni ustida koʻplab izlanishlar olib borgan.

## Manbalar


## Adabiyotlar

* Smirnova O. I. Srednyaya i Tsentralnaya Aziya. Geografiya, etnografiya, istoriya. – V: Mesta domusulmanskix kultov v Sredney Azii (po materialam toponimiki) // Strani i narodi Vostoka. – 1971. – Vip. X. – S. 90-108.
Germaniyada shamol energetikasi

**Germaniyada** shamol energetikasi o‘rnatilgan quvvat bo‘yicha Xitoy va AQShdan keyin dunyoda uchinchi o‘rinni egallaydi. 2020-yil oxiriga kelib, Germaniyaning shamol elektr stansiyalarining umumiy o‘rnatilgan quvvati 62,7 GVtga yetgan. 2020-yilda shamol energiyasining umumiy elektr energiyasi ishlab chiqarishdagi ulushi esa 24,2 foizni tashkil etgan edi. 2022-yilga kelib shamol energetikasi umumiy quvvati 66 315 MVtga yetgan edi.

## Yana qarang

* Enercon
* REpower Systems

## Manbalar


## Havolalar

* Germaniya shamol energiyasi assotsiatsiyasi (BWE)
* 5 MVt quvvatga ega BARD Germaniyada qirgʻoqqa yaqin shamol turbinasi oʻrnatildi
* 2008 yil natijalari
Byron Howard

**Byorn P. Howard** (1968-yil 26-dekabrda tugʻilgan) – amerikalik animator, qahramonlar dizayneri, hikoyanavis, rejissyor, prodyuser va ssenarist. U Walt Disney Animation Studiosning Bolt (2008), Tangled (2010), Zootopia (2016) va Encanto (2021) multfilmlari rejissyori sifatida tanilgan. U Zootopia va Encanto multfilmlari ikki marta eng yaxshi animatsion multfilm uchun Oskarni qoʻlga kiritgan birinchi LGBT tarafdori boʻlgan rejissiyorlardan biri hisoblanadi.
## Hayoti
Byorn Howard Yaponiyaning Misawa shahrida tugʻilgan va Filadelfiya shahrida oʻrtahol oilada ulgʻaygan. U Washingtonning Evergreen State Collageda tahsil olgan.
## Karyerasi
Howard Disneydagi faoliyatini Disney MGM(Metro-Goldwyn-Mayer) Studios-da ekskursiyalarda gid sifatida ishlashdan boshlagan. Howard Disneyda ishlashni orzu qilgan va u ulgʻayganida Disneyning animatorlaridan biri boʻlgan Frank Thomasga xat yozgan edi. Tez orada u Disney Studio-da oʻz stajirovkasini boshladi va 1994-yilda ishga qabul qilindi, Pocahontas, Mulan, Lilo & Stitch va Brother Bear kabi multfilmlarda animator sifatida ishladi. U 2003-yilda Brother Bear multfilmdagi qahramonlar personaji uchun Ennie mukofotiga nomzod boʻlgan.

Howard rejissyorlik qilgan birinchi multfilm Disney animatsion multfilmi Bolt boʻlib, 2008-yilda eng yaxshi animatsion multfilm nominatsiyasida Akademiya mukofotiga nomzod boʻlgan. Howard Chris Williams bilan birga multfilm rejissyori sifatida personaj dizayni va animatsiyasiga eʼtibor qaratdi. Howard Disneyning „Tangled“ (2010, Nathan Greno bilan hamkorlikda) va Zootopia (2016, Rich Moore bilan hamkorlikda) animatsion multfilmlariga rejissyorlik qildi. U va Greno, shuningdek, „Tangled Ever After“ animatsion qisqa metrajli multfilmiga rejissyorlik qilishdi, unda "Tangled" filmining oxiri aks ettirilgan va Sohibjamol va Maxluq multfilmining 2012-yilda 3D-lashtirilishidan oldin kinoteatrlarda namoyish etilgan.

Zootopiadan keyin Howard Lin-Manuel Miranda bilan Encantoda ustida ishladi. Howard filmga Zootopia rejissyori Jared Bush va Charise Castro Smith bilan birga rejissyorlik qilgan, Miranda esa sehrli kolumbiyalik oiladan boʻlgan, oʻzi sehrdan mahrum boʻlgan qiz personaji uchun qoʻshiqlar yozgan.

2009-yilda Howard „Kino sanʼati va fanlari akademiyasi“ning aʼzosi boʻldi.

### Multfilmdagi ishtiroklari

#### Qisqa multfilmlari

## Mukofotlari
  **[[Oltin Globus]]**
* 2008 – nomzod sifatida koʻrsatilgan: Bolt – Eng yaxshi animatsion multfilmi uchun Oltin Globus mukofoti.
* 2010 – nomzod sifatida koʻrsatilgan: Tangled – Eng yaxshi animatsion multfilmi uchun Oltin Globus mukofoti.
* 2017 – yutgan: Zootopia Eng yaxshi animatsion multfilmi uchun Oltin Globus mukofoti.
* 2021 – yutgan: Encanto – Eng yaxshi animatsion multfilmi uchun Oltin Globus mukofoti.
  **[[Oskar]]**
* 2008 – nomzod sifatida koʻrsatilgan: Bolt – Eng yaxshi animatsion multfilmi uchun Oskar mukofoti.
* 2017 – yutgan: Zootopia Eng yaxshi animatsion multfilmi uchun Oskar mukofoti.
* 2021 – yutgan: Encanto – Eng yaxshi animatsion multfilmi uchun Oltin Globus mukofoti.
## Tashqi havolalar
* Byorn Howard IMDbda
## Manbalar
Marupov Zubaydullo

**Marupov Zubaydullo**(1914-yil, Samarqand viloyati, Rossiya imperiyasi – 1964-yil 6-noyabr, Samarqand, Oʻzbekiston SSR, SSSR) – Ikkinchi jahon urushi qatnashchisi, 3 karra Shuhrat ordeni sohibi.

## Biografiyasi
Marupov Zubaydullo 1914-yil Rossiya imperiyasiga qarashli boʻlgan Samarqand viloyatida dehqon oilasida tugʻilgan. U 1943-yilda Sovet Ittifoqi Kommunistik partiyasiga aʼzo boʻldi. Samarqandda oʻrta taʼlimni olgach, kolxozda ishladi. 1939-yil Ishchi-dehqonlar Qizil Armiyasi safiga qabul qilingan. 1941-yildan esa Ikkinchi jahon urushida qatnashgan. Ikkinchi jahon urushidagi Stalingrad jangida, Ukrainaning sharqiy qismidagi janglarida jasorat koʻrsatgan. Marupov Zubaydullo 1943-yil 26-oktyabrda Markaziy frontning 65-armiyasida ekipaj komandiri etib tayinlandi. U birinchilardan boʻlib, Dneprning shimoliy qismidan kesib oʻtib, dushman tomonga zarba berdi. Shu zahoti, dushman tomondan Zubaydullo Marupovning koʻkragiga qarab oʻq uzildi va xushini yoʻqotdi. Zubaydulloning 2 nafar safdoshi birinchi yordamni koʻrsatib uning hayotini saqlab qolishdi.

SSSR Oliy Kengashining 1943-yil 5-dekabrdagi qarori bilan oddiy askar Marupov Zubaydulloning Dnepr daryosidan oʻtib, dushman qoʻshiniga bergan zarbasi va koʻrsatgan jasorati uchun „3-darajali Jasorat“ ordeni bilan taqdirlangan.

Marupov Zubaydullo davolanib chiqqanidan soʻng, yana frontga qaytdi. U 1944-yil 7-avgust kuni Annopol shaharchasi yaqinidagi jangda qatnashadi. Jang mobaynida 20 nafar dushman askarlarini yoʻq qildi.

SSSR Oliy Kengashining 1944-yil 21-noyabrdagi qarori bilan Zubaydullo Marupov „2-darajali Shon-sharaf“ ordeni bilan mukofotlangan.

1946-yil serjant Marupov Zubaydullo oʻzi tugʻilgan Samarqandga demobilizatsiya qilindi. 1964-yil 6-noyabrda vafot etadi.

## Manbalar
Makeba

„**Makeba**“ qoʻshigʻi fransuz qoʻshiqchisi va qoʻshiq muallifi Jainning *Zanaka* (2015) debyut studiyaviy albomida 2015-yil 6-noyabrda chiqarilgan. Jain tomonidan yozilgan bu qoʻshiqqa uning uzoq yillik hamkori Maksim Nucci prodyuserlik qildi. Qoʻshiq naqarotida amerikalik aranjirovkachi va prodyuser Hamilton Bohannonning 1978-yildagi „Me and the Gang“ qoʻshigʻidan namuna sifatida ishlatilgan. Qoʻshiq Fransiya Singles Chartda yettinchi oʻrinni egalladi.

Qoʻshiq janubiy afrikalik qoʻshiqchi va aktivist „Mama Africa“ *(tarjimada: Ona Afrika)* nomi bilan ham tanilgan Miriam Makebaga bagʻishlanadi.

2023-yil iyun oyida „Makeba“ TikTokda tarqalishi bilan yana qayta mashhurlikka erishdi. Qoʻshiq Marshalls va Levi’s reklamalarida ishlatilgan.

Avstraliyaning *"I’m celebrity".* *.* *.* *Get me out of here!* realiti-shousida qoʻshiqdan intro sifatida foydalaniladi.

## Musiqiy klip
„Makeba“ qoʻshigʻiga ishlangan uch daqiqa qirq uch soniyali videoklip 2015-yilning noyabr oyida Jainning YouTubeʼdagi rasmiy kanalida chiqdi.

Janubiy Afrikada suratga olingan ushbu musiqiy klip Grammy mukofotiga nomzod boʻlgan.

## Grafikalar

### Haftalik

### Oylik

### Yil yakuni

## Manbalar
Turkiy davlatlar tashkiloti sammiti (2022)

**Turkiy Davlatlar Tashkilotining 2022-yilgi sammiti** (rasman Turkiy Davlatlar Tashkiloti Davlat rahbarlari kengashining yigʻilishi) – 2022-yil 11-noyabrda Oʻzbekistonning Samarqand shahrida Turkiy davlatlar tashkiloti rahbarlarining uchrashuvi.

## Tashkil etilishi
Ushbu sammit Turkiy davlatlar tashkiloti tashkil etilganidan keyingi birinchi sammit edi. Sammit tashkil etilishi haqida 2021- yil 12-noyabr kuni Turkiy tilli davlatlar hamkorlik kengashining sakkizinchi sammitida qaror qabul qilindi.

Sammit oldidan Oʻzbekistonda iqtisodiyot va tashqi ishlar vazirlari tomonidan ikkita alohida uchrashuv boʻlib oʻtdi.

## Sammit
Sammitda tashkilotning kelgusi besh yilga moʻljallangan strategik harakatlar rejasi qabul qilindi. Naxchivon kelishuviga, Turkiy davlatlar tashkilotining Savdoni rivojlantirish strategiyasiga, Soddalashtirilgan bojxona koridorini tashkil etish toʻgʻrisidagi bitimga, xalqaro qoʻshma yuk tashish, umumiy tashish toʻgʻrisidagi bitimga oʻzgartirishlar kiritish toʻgʻrisidagi qarorlar qabul qilish va bayonnomani imzolash kun tartibining asosiy masalalari boʻldi. Turkiy davlatlar tashkilotiga aʼzo davlatlarning tegishli institutlari oʻrtasida raqamli inson resurslari tizimlari toʻgʻrisidagi oʻzaro anglashuv memorandumi va Turkiy davlatlar tashkilotining savdoni rivojlantirish strategiyasi boʻyicha kelishuvlar tuzildi. Uchrashuvda yetakchilar mintaqaviy va xalqaro miqyosdagi soʻnggi voqealarni ham muhokama qildilar.

Sammitning asosiy qarorlaridan biri aʼzo davlatlar va kuzatuvchi davlatlar iqtisodiyotini zarur resurslar bilan taʼminlash hamda yanada integratsiyalashgan turkiy moliya tizimini yaratishga koʻmaklashuvchi Turkiy investitsiya fondini tashkil etish boʻldi. Sammit yakunida yetakchilar Samarqand deklaratsiyasini qabul qilishdi.

Sammit chogʻida Turkiya prezidenti Rajab Tayyip Erdoʻgʻan va Turkmanistonning sobiq prezidenti Gurbanguli Berdimuhamedov Turk dunyosining oliy ordeni bilan taqdirlandi.

Sammit yakunida Shimoliy Kiprga kuzatuvchi maqomi berildi.

## Ishtirokchilar

File:Ilham Aliyev 2022 (cropped).jpg|***'<br />[[Ilhom Aliyev]], [[Ozarbayjon prezidenti|Prezident]]
File:Kassym-Jomart Tokayev (2020-02-01).jpg|***'Qasim-Jomart Toqayev, Prezident
File:President of Kyrgyzstan Sadyr Japarov.jpg|***'<br />[[Sadir Japarov]], [[Qirgʻiziston prezidenti|Prezident]]
File:Recep Tayyip Erdoğan 2018 (cropped).jpg|***'Recep Tayyip Erdoğan, Prezident
File:Shavkat Mirziyoyev official portrait (cropped 2).jpg|***'<br />[[Shavkat Mirziyoyev]], [[Oʻzbekiston prezidenti|Prezident]]
File:Baghdad Amreyev.jpg|[[Bagdad Amreyev]], [[Turkiy davlatlar tashkiloti|Bosh kotib]]
</gallery>

<gallery class="center" caption="Kuzatuvchilar">
File:Viktor Orbán 2022.jpg|***'Viktor Orbán, Bosh vazir
File:Gurbanguly Berdimuhamedow (2017-10-11).jpg|****Gurbanguli Berdimuhamedov, Rais


## Manbalar
Vadim Makarov

**Makarov Vadim Vilyevich** (1966-yil 27-avgust, Samarqand, Oʻzbekiston SSR, SSSR) – rus harbiy generali, general-mayor. Rossiya Federatsiyasi Qahramoni.

## Biografiyasi
Makarov Vadim Vilyevich 1966-yil 27-avgust kuni Oʻzbekiston SSR tarkibidagi Samarqand viloyatida tugʻilgan. 1983-yil Samarqand shahridagi oʻrta taʼlim maktablarining birida 8-sinfgacha tahsil olgan. Shundan soʻng, Qozon harbiy maktabiga qabul qilinib, tahsilini davom ettirgan. Harbiy maktabni tamomlagandan soʻng, Sovet armiyasida xizmat qilgan. Vadim Makarov 1987-yil Ulyanovsk oliy tank qoʻmondonligi bilim yurtiga qabul qilingan. Germaniya, Shimoliy Kavkaz hamda Leningrad harbiy okruglarida xizmat qilgan. U tank guruhlariga rahbarlik qilgan. Vadim Makarov shu bilan birgalikda Qorabogʻ mojarosida ham qatnashgan. 1994-yil 11-dekabr kuni boshlanib, 1996-yil 31-avgustgacha davom etgan Birinchi Chechen urushi davrida kapitan Vadim Makarov 83-tank batalyoniga qoʻmondonlik qildi. Birinchi Chechen urushi yakunida batalyon bironta ham tankka zarar yetmadi. Chechen urushi janglari mobaynida Vadim Makarov unga qarata oʻq uzilganligi sababli katta jarohat olgan. Shifoxonalarning davolanish taklifini rad etib, jangda qatnashishni davom ettirdi.
Vadim Makarov 1997-yilda Moskva shahri havo kuchlarida batalyon komandirining tarbiyaviy ishlar boʻyicha oʻrinbosari sifatida xizmat qilgan.

2001-yilda Qurolli Kuchlar akademiyasini tamomlagan.

## Mukofotlari
Rossiya Federatsiyasi Prezidentining 1997-yil 14-iyundagi farmoni bilan, Vadim Makarov maxsus topshiriqni bajarishdagi jasorati va qahramonligi uchun „Rossiya Federatsiyasi Qahramoni“ oliy ordeni bilan taqdirlandi.

## Manbalar
Vladimir Lisitsin

**Vladimir Nikolayevich Lisitsin** (1936-yil 8-dekabr, Samarqand, Oʻzbekiston SSR, SSSR – 1993-yil 28-may, Novosibirsk, Rossiya) – sovet va rus olimi, fizika va matematika fanlari doktori, professor.

## Biografiyasi
Vladimir Nikolayevich Lisitsin 1936-yil 8-dekabr kuni Oʻzbekiston SSRga qarashli boʻlgan Samarqand shahrida harbiy oilada tugʻilgan. 1937-yil Vladimiy Lisitsin va uning oilasi Novosibirskka koʻchib oʻtishdi. Koʻp oʻtmay, Vladimir Lisitsinning onasi vafot etgan. Vladimir Lisitsinni tarbiyalash uning ammmasi Galina Mixaylovnada qolgan edi. U Novosibirskdagi 42-sonli oʻrta maktabni tugatgach, Novosibirsk elektrotexnika institutining elektromexanika fakultetiga oʻqishga qabul qilindi. 1960-yilda institutni muvaffaqiyatli yakunladi. U oʻz ish faoliyatini Tyumen shahrida davom ettirdi. Tyumen avtomobil elektrotexnika zavodida mexanik lavozimida ish boshladi. 1962-yil elektrotexnika zavodi boshligʻi lavozimiga tayinlandi. Oʻsha paytda ishlab chiqarish va boshqaruv tajribasiga ega boʻlgach unda ilmiy sohaga boʻlgan qiziqishi orta bordi. Shundan soʻng, oʻzi tahsil olgan shahar Novosibirskka qaytdi. SSSR Fanlar akademiyasining Sibir filiali radiofizika va elektronika instituti rahbari lavozimida ish boshladi.

Vladimir Lisitsin 1963-yil Lyudmila Perestrono bilan turmush qurdi. Ularning 3 nafar farzandlari bor edi. Lekin 1973-yilga kelib, ular ajrashishadi.

1969-yil Vladimir Lisitsin „Rezonatorda gaz oʻtkazishni tadqiq qilish“ mavzusida nomzodlik dissertatsiyasini himoya qildi. U faoliyati davomida 130 dan ortiq matematika va fizikaga oid ilmiy maqolalar yozdi. 1983-yil Vladimir Lisitsin professor unvonini oldi. U 1993-yil 28-mayda Rossiya Federatsiyasidagi Novosibirsk shahrida vafot etadi.

## Manbalar
Aleksandr Trofimov

**Aleksandr Vladimirovich Trofimov** (1883-yil 13-oktyabr – 1943-yil 1-mart) – Sovet dengiz floti qoʻmondoni, muhandis, Harbiy-dengiz akademiyasining mina va torpedo boʻlimining boshligʻi, texnika fanlari doktori, professor, muhandis-kontr-admiral (1940). Urushdan oldingi davrda torpedo qurollari boʻyicha yuqori malakali dengiz mutaxassislarini tayyorlash tashkilotchisi.

## Hayoti
Aleksandr Trofimov 1883-yil 13-oktyabrda Novocherkasskda tugʻilgan. U rus tili bilan birga italyan tilini ham bilgan. 1918-yildan RKKFga, 1939-yildan Butunittifoq kommunistik partiyasiga (bolsheviklar) aʼzo. 1905-yilda Kronshtadtdagi dengiz texnikumini tamomlagan. 1902—1912-yillarda u Boltiq floti kemalarida xizmat qilgan. Ushbu davrda „Rossiya“ kreyserining mexanigi (1905—1906), „Nikolayev“ oʻquv kemasining mexanigi (1906—1907), „Admiral Makarov“ kreyserining kichik mexanigi boʻlib ishlagan. Keyinchalik Tulonda qurilishda (1907—1908) ishlagan. Shundan soʻng, "Retivy " kemasining mexanigi (1908—1909), keyin „Nikolayev“ oʻquv kemasida (1909—1912) oʻt oʻchiruvchi mexanik lavozimlarida ishladi. 1912-yildan boshlab Avstriya-Vengriyaning Riyeka shahridagi Robert Whitehead fabrikasida Rossiya dengiz departamenti tomonidan buyurtma qilingan torpedalar ishlab chiqarishni nazorat qildi. 1914—1917-yillarda Petrograddagi Obuxov zavodida minalarni qabul qiluvchi boʻlib ishladi. 1918—1920-yillarda u dengizchilik boshqarmasi texnik boshqarmasi kon boʻlimi boshligʻining yordamchisi boʻlgan. Keyinchalik Kon boshqarmasi boshligʻi (1920—1922), ad’yunkt (1922—1923), oʻqituvchi (1922—1930), mina va torpedo boʻlimi boshligʻi (1930—1931), dengiz qurollari boʻlimi boshligʻining yordamchisi (1931—1935), Dengiz akademiyasining mina va torpedo boʻlimining torpedo qurollari boʻlimi boshligʻi (1935—1943) boʻlgan. Shu bilan birga, Aleksandr Trofimov 1920—1928-yillarda dengiz floti qoʻmondonlari uchun maxsus kurslarda dars bergan, Ilmiy-texnik qoʻmitasining kon boʻlimida va Torpedo ilmiy tadqiqot institutida (NIMTI) ishlagan.

## Mukofotlari

* Qizil Yulduz ordeni (1943);
* "Ishchi-Dehqon Qizil Armiyasining XX yilligi" yubiley medali (1938).

## Manbalar

## Adabiyotlar
* *Коршунов Ю. Л.*, *Успенский Г. В.* Торпеды российского флота. СПб., 1993. С. 30.
* *Гусев Рудольф.* «Такова торпедная жизнь»; изд. «ИВА», 2004.
* *Лурье В. М.* Адмиралы и генералы Военно-Морского флота СССР в период Великой Отечественной и советско-японской войн (1941—1945), 2001. ISBN 5-86789-102-X.
* Военно-морская академия. Краткая история. Изд. 2-е, испр. и доп. Л., 1991. См. им. указ.
Juris Hartmanis

**Juris Varlejs Hartmanis** yoki *Juris Hartmanis * (1928-yil 5-iyulda tugʻilgan, Riga, Latviya), asli latviyalik amerikalik matematik va kompyuter olimi va amerikalik kompyuter olimi Richard E. Stearns bilan 1993-yilda A. M. Turing mukofoti, informatika sohasidagi eng yuqori mukofot bilan taqdirlangan. Hartmanis va Stearns mukofotda „hisoblash murakkabligi nazariyasi sohasiga asos solgan muhim maqolasi“ uchun keltirildi.

## Hayoti va ish faoliyati
Juris Hartmanis Latviya armiyasi generali Martins Xartmanis oilasida tugʻilgan . 1940-yilda otasi hibsga olinib, qamoqda vafot etdi. Ikkinchi jahon urushi oxirida Martinsh Xartmanisning bevasi Sovet hukumati taʼqibidan qoʻrqib, bolalari bilan chet elga qochib ketdi. Oila Germaniyaga joylashdi va u yerdan AQShga koʻchib oʻtishdan oldin Marburgdagi Filipps universitetida fizika boʻyicha tahsil oldi. Hartmanis, Kanzas-Siti universitetida (hozirgi Kanzas-Sitidagi Missuri universiteti) matematika boʻyicha magistr (1951) va Kaliforniya texnologiya institutida matematika boʻyicha doktorlik (1955) darajasini oldi. 1958-yilda General Electric tadqiqot laboratoriyasiga kirishdan oldin u Kornel universiteti va Ogayo shtati universitetida dars bergan. Hartmanis, 1965-yilda Kornelga qaytib, maktabning yangi informatika kafedrasini boshqargan va 1982-yilda Uolter R. Read muhandislik professori sifatida nafaqaga chiqqan. Nafaqaga chiqqandan soʻng Hartmanis 1984-yilda tashkil etilgan Santa Fe institutining ilmiy kengashiga, murakkablik tamoyillarini oʻrganishda koʻp tarmoqli hamkorlikni qoʻllab-quvvatlash uchun tashkil etilgan mustaqil tadqiqot guruhiga qoʻshildi.
Hartmanis Amerika fan taraqqiyoti assotsiatsiyasiga (1981), AQSH Milliy muhandislik akademiyasiga (1989), Latviya Fanlar akademiyasiga (1990) va Amerika sanʼat va fanlar akademiyasiga (1992) saylangan. Turing mukofotidan tashqari Hartmanis Chexiya Fanlar akademiyasining Bolzano oltin medali (1995) va Latviya Fanlar akademiyasining Katta medali (2001) bilan taqdirlangan.

## Mukofotlari
* 1995-yilda – Chexiya Fanlar akademiyasining Bolzano oltin medali.
* 2001-yilda – Latviya Fanlar akademiyasining Katta medali bilan taqdirlangan.
* 1993 yil – Richard Stearns bilan " hisoblash murakkabligi nazariyasiga asos boʻlgan muhim ishlari uchun " Tyuring mukofoti.
* 1999 yil – Kanzas universitetining insonparvarlik maktublari boʻyicha faxriy doktori.

## Manba